Eelkõige kasutab uni meie poolt eelmisel päeval kogetud tundeid, meeleolusid ja püsivamaid alateadvuslikke tundeid nagu pilte maaliv kunstnik oma paleti värve. Kui me päeval oleme kaua otsinud kauplustest vajalikku kaupa ja kui seejärel uni kannab meid ühest poest teise, siis võib märgata, et see unenägu pole loodud väsitava käimise mälestuspiltidest kui sellistest, vaid päeva tegevustega seotud meeleoludest: väsimusest, meelepahast, ajaraiskamise  kogemusest. Väikeses unelinnus, kes lipsab tuppa, võib kergesti ära tunda rõõmsa mõtte, mis terve päeva sädistas meeltes. Või jõehobu taoline olend, kes istub meie tugitoolis ega liigu kuhugi - kas pole seegi tuttav?